Source: http://soroksar.hu/hirdetmenyek/hirdetmeny-az-ulnok-valasztasrol
Timestamp: 2019-08-22 05:35:49+00:00

Document:
Tájékoztató a bírósági ülnökök 2019. évi választásáról!
Magyarország Alaptörvényének 27. cikk (2) bekezdése értelmében a törvény által meghatározott ügyekben és módon nem hivatásos bírák (ülnökök) is részt vesznek az ítélkezésben. A bírósági ülnökök megbízatása négy évre szól, és az új ülnökválasztástól számított 30 nap elteltével lejár. A bíróságok ülnökeit a helyi önkormányzatok 2015. évben választották utoljára, így az új ülnökök megválasztására az idei évben kerül sor. Az ülnökválasztást Magyarország Köztársasági Elnöke 2019. március 7 – 2019. április 30. napja közötti időszakra tűzte ki.
A bírák jogállásáról és javadalmazásáról szóló 2011. évi CLXII. tv. (a továbbiakban: Bjt.) rendelkezik az ülnökjelölés és választás szabályairól, ennek megfelelően a kerületi bíróságok ülnökeit a bíróság illetékességi területe szerinti települési önkormányzatok és a települési nemzetiségi önkormányzatok képviselő-testületei választják meg. A megválasztható ülnökök számát az Országos Bírósági Hivatal Elnöke a megválasztható ülnökök számának megállapításáról szóló 20.SZ/2019. (II.21.) OBHE határozatában (a továbbiakban: OBHE határozat) állapította meg.
Az OBHE határozat melléklete szerint a XX., XXI. és XXIII. Kerületi Bíróságra (a továbbiakban: illetékes Kerületi Bíróság) a Bíróság illetékességi területe szerinti – azaz a XX., a XXI. és a XXIII. kerületi - helyi önkormányzatok és települési nemzetiségi önkormányzatok képviselő-testületei összesen 14 fő, a Be. - fiatalkorúak elleni büntetőeljárásban résztvevő ülnökökkel szembeni különös feltételeket meghatározó - 680. § (5) bekezdésében foglaltaknak megfelelő ülnököt választhatnak meg.
A Be. 680. § (5) bekezdése szerint:
„(5) A fiatalkorú elleni büntetőeljárásban ülnökként kizárólag
vehet részt.”
Az ülnökök jelölésének szabályairól a Bjt. 213. §-a rendelkezik.
Fentieknek megfelelően a XXIII. kerületben
- az illetékes Kerületi Bíróságra
- fiatalkorúak büntető ügyében eljáró pedagógus és
- a Be. 680. § (5) bekezdés b) és c) pontjában meghatározottaknak megfelelő (nem pedagógus)
ülnök jelölhető.
A pedagógus ülnökök jelölésére a bíróság illetékességi területén működő alapfokú és középfokú nevelési-oktatási intézmények tantestületei jogosultak.
A Be. 680. § (5) bekezdés b) és c) pontjában meghatározott feltételeknek megfelelő ülnökök jelölésére az egyesületek (kivéve a pártokat), a foglalkozásuk szerinti érdek-képviseleti szervek, valamint a Be. 680. § (5) bekezdés c) pontja szerinti munkakörben foglalkoztató szervezetek jogosultak jelölni.
Megválasztásukra Budapest Főváros XXIII. kerület Soroksár Önkormányzat Képviselő- testülete, illetőleg a kerületben működő nemzetiségi önkormányzatok Képviselő-testületei jogosultak.
A Fővárosi Közigazgatási és Munkaügyi Bíróságra ülnököt jelölhetnek
elsősorban a munkavállalók és munkaadók érdek-képviseleti szervei.
Megválasztásukra a Fővárosi Közgyűlés jogosult.
Az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek (kivéve a pártokat) jelölhetik.
Ülnöknek jelölhető a 30. életévét betöltött, de 70. életévét el nem ért, büntetlen előéletű, cselekvőképességet érintő gondnokság vagy támogatott döntéshozatal hatálya alatt nem álló, magyar állampolgár, aki nem áll közügyektől eltiltás hatálya alatt sem.
A jelöléshez csatolni kell a jelölést elfogadó nyilatkozatot, melynek tartalmaznia kell a jelölt nevét, születési helyét és idejét, anyja nevét, lakóhelyét, iskolai végzettségét, szakképzettségét, foglalkozását, munkahelye nevét és címét, egy hónapra járó távolléti díja összegét, valamint aláírását. A jelöltnek arról is nyilatkoznia kell, hogy kéri-e, hogy megválasztását az önkormányzat képviselő-testülete zárt ülésen tárgyalja. A jelöltnek a jelölés elfogadását követően haladéktalanul, az ülnökké történő megválasztására jogosult képviselő-testület, megyei /fővárosi közgyűlés részére hatósági erkölcsi bizonyítvánnyal kell igazolnia büntetlen előéletét. Amennyiben e kötelezettségét elmulasztja, ülnökké megválasztani nem lehet.
A jelöléshez szükséges nyomtatvány, valamint a jelölt által kitöltendő nyilatkozat az Önkormányzat hivatalos honlapjáról (www.soroksar.hu) letölthető, papíralapon a Polgármesteri Hivatal 1239 Budapest, Grassalkovich út 162. sz. alatti épületében (sarokbejárat) vehető át.
A jelöléseket a Polgármesteri Hivatal 1239 Budapest, Grassalkovich út 162. sz. alatti épületébe (sarokbejárat) 2019. március 27. napján 16.00 óráig lehet benyújtani.
Budapest Főváros XXIII. kerület Soroksár Önkormányzat Képviselő-testülete előreláthatólag 2019. április 9-én 9.00 órakor kezdődő ülésén választja meg az illetékes Kerületi Bíróság ülnökeit. A napirend előterjesztését előzetesen – várhatóan a 2019. április 3-ai, 14.30 órakor kezdődő - ülésén a Képviselő-testület Jogi és Ügyrendi Bizottsága véleményezi.
Az ülnökök jelölésével, választásával kapcsolatban érdeklődni lehet a Polgármesteri Hivatal Választási Irodájában személyesen a 1239 Budapest, Grassalkovich út 162. (sarokbejárat) címen, vagy a 289-21-12 telefonszámon Vittmanné Gerencsér Judit osztályvezetőnél.
Az ülnökök jogaira és kötelezettségeire vonatkozó tájékoztató személyesen a Polgármesteri Hivatal Választási Irodáján (1239 Budapest, Grassalkovich út 162. sarokbejárat), továbbá az Önkormányzat honlapján (www.soroksar.hu) is megismerhető.
Az ülnökválasztással kapcsolatos bővebb tájékoztatás és nyomtatványok ITT érhetők el
/onkormanyzat/valasztas/ulnokvalasztas-2019

References: bíróság 
 Bíróság 
 bíróság 
 bíróság 
 bíróság 
 Bíróság